
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00887/2013-04
09.05.2014. године

Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 09.05.2014. године, донела је

О Д Л У К У

о акредитацији студијског програма
Утврђује се да Универзитет у Новом Саду – Филозофски факултет, са седиштем у ул.  DOCVARIABLE ConvertString(Adresa,1,5) \* MERGEFORMAT 

 DOCVARIABLE ConvertString(Sediste,1,5) \* MERGEFORMAT Др Зорана Ђинђића бр. 2, Нови Сад, ПИБ: 100237441 DOCVARIABLE PIB \* MERGEFORMAT , Матични број: 08067074,  испуњава прописане стандарде за акредитацију студијског програма Основне академске студије ПЕДАГОГИЈА у образовно-научном пољу Друштвено-хуманистичке науке,  област Педагошке и андрагошке науке, и то за 75 студената у седишту.

О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е

Високошколскa установа Универзитет у Новом Саду – Филозофски факултет, са седиштем у ул.  DOCVARIABLE ConvertString(Adresa,1,5) \* MERGEFORMAT 

 DOCVARIABLE ConvertString(Sediste,1,5) \* MERGEFORMAT Др Зорана Ђинђића бр. 2, Нови Сад, је дана 26.04.2013. године поднела захтев за акредитацију студијског програма Основне академске студије ПЕДАГОГИЈА у образовно-научном пољу Друштвено-хуманистичке науке,  област Педагошке и андрагошке науке, под бројем 612-00-00887/2013-04. 


Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).


На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.


Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе Универзитет у Новом Саду – Филозофски факултет и предлог одлуке, достављени су Комисији за акредитацију и проверу квалитета.

Студијски програм Основне академске студије ПЕДАГОГИЈА траје 4 године (8 семестара) и има 240 ЕСПБ, што је у складу са Законом о високом образовању. Назив дипломе Дипломирани педагог, који је наведен у Уводној табели, у складу је са листом звања коју је утврдио Национални савет. 


Студијски програм је прихваћен на седници Сената Универзитета у Новом Саду одржаној 28.03.2013. године.
Основни квантитативни подаци о програму су:

1. Број студената који се уписује на прву годину: 75

2. Просечан број часова активне наставе недељно по години: 

1. година: 
12.00 + 10.00 +  0.00( +  0.00) = 22.00, 30.00

2. година: 
10.00 + 10.50 +  0.00( +  0.00) = 20.50, 30.00

3. година: 
12.00 +  8.00 +  0.00( +  0.00) = 20.00, 30.00

4. година:  
14.00 +  7.00 +  0.00( +  0.00) = 21.00, 30.00

3. Расподела предмета по типовима

АО  17,5%,  ТМ  21,67%,  НС  35,83%,  СА  25,0%

4. Проценат изборности на програму: 20,83%

5. Број наставника на студијском програму: 21

6. Број наставника са пуним радним временом: 21

7. Број сарадника на студијском програму: 6

8. Број сарадника са пуним радним временом: 6

9. Просечно оптерећење наставника на програму:  3,42

10. Просечно оптерећење сарадника на програму:  8,15

11. Проценат наставе коју држе наставници са пуним радним временом: 100%

12. Број библиотечких јединица релевантних за студијски програм: 292

13. Укупна бруто површина за извођење наставе: 13892,71м2 што за укупно 5479 студената износи 2,54м2 простора по студенту)

Сврха студијског програма јасно је дефинисана и усклађена је са сврхом и задацима Факултета. Основне студије педагогије оспособљавају студенте да пружају стручну педагошку подршку, остварују квалитетну сарадњу са свим учесницима васпитно-образовног процеса, за иновативни приступ образовним и васпитним делатностима, иницијативност и отвореност за нове идеје и лидерски приступ у погледу педагошких иновација и наставне праксе, у циљу повећања квалитета образовања и васпитања.


Циљ студијског програма је усмерен на  стицање знања у оквиру савременог образовања које ће студентима омогућити обављање стручних послова на конструктиван и професионалан начин. Циљеви студијског програма се односе на развијање одговарајућих компетенција, стицање академских знања, развој личних способности, усвајање потребних практичних вештина, као и њихова применa у различитим друштвеним областима и васпитно-образовним делатностима. 


Концепт студијског програма, његова сврха и структура,  усклађени су са задацима и циљевима Факултета, и својом концепцијом представљају допринос у развоју високошколског образовања. 


Установа је јасно формулисала и навела опште и предметно специфичне компетенције студената. Наведена су и очекивана  знања, вештине и способности које студент може да демонстрира након завршетка студијског програма, као што су: да самостално планира и реализује истраживања из различитих подручја педагошке теорије, да познаје принципе социјално-педагошког рада и примењује их у раду у васпитно-образовним институцијама различитог карактера, да разуме основна начела породичне педагогије и планира и организује различите облике сарадње са породицом, да примењује стечена знања за идентификацију и решавање педагошких проблема и одабира адекватне стратегије и поступке приликом њиховог решавања и др.


Структура курикулума обухвата распоред предмета по семестрима, статус и тип предмета,  фонд часова активне наставе (предавања, вежбе, студијско истраживачки рад и додатни облици наставе) и ЕСПБ бодове. Структура студијског програма основних академских студија Педагогија обухвата укупно 38 обавезних предмета и 14 изборних блокова са укупно 93 предмета (1. година: 12 обавезних предмета и 2 изборна блока, 2. година: 10 обавезних предмета и 2 изборна блока, 3. година: 10 обавезних предмета и 2 изборна блока, 4. година: 6 обавезних предмета и 8 изборних блокова. Изборни блокови у првој и другој години имају по 15 предмета, два изборна блока у трећој години имају 5, односно 4 предмета, а изборни блокови у четвртој години имају по 3 предмета.


Подаци о сваком предмету  доступни су јавности на интернет страници Факултета. Опис предмета садржи назив, тип предмета, годину и семестар студија, број ЕСПБ бодова, име наставника, циљ курса са очекиваним исходима учења, знањима и компетенцијама, садржај предмета, препоручену релевантну обавезну и допунску литературу, методе извођења наставе, начин провере знања (предиспитне и испитне обавезе).


Структура студијског програма има правилно заступљене различите групе предмета: академско-општеобразовни 42 ЕСПБ (17,50%), теоријско-методолошких 52 ЕСПБ (21,67%), научно-стручних 86 ЕСПБ (35,83%) и стручно-апликативних 60 ЕСПБ (25%).


Полазишта концепције студијског програма основних академских студија Педагогије су релевантне друштвене промене и академски трендови у сфери високошколског образовања. Студијски програм нуди студентима темељна научна и стручна сазнања из области педагошких наука а по својој концепцији, садржају и предметима упоредив је сличним програмима на Филозофском факултету Свеучилишта у Загребу, Хрватска, Филозофским факултетом Универзитета у Љубљани, Словенија, Eötvös Loránd Универзитету у Будимпешти, Мађарска и Universität Bielefeld, СР Немачка. 


За упис у прву годину планиран је упис 75 студената, а тај број је предложен на основну генералне процене о друштвеним потребама за занимањима, као и у складу с расположивим просторним и кадровским могућностима високошколске Установе.


На студијски програм Основних академских студија Педагогија уписују се студенти након завршеног четворогодишњег средњег образовања, уз положен пријемни испит, на основу места на ранг листи и у оквиру одобрене уписне квоте. Пријемни испит обухвата тест знања и тест опште информисаности у циљу провере знања и способности које одговарају карактеру студијског програма. Релевантне информације о упису објављују се у конкурсу, а програм пријемног испита, преко сајта Факултета, доступан јавности.


Студент савлађује студијски програм полагањем испита, чиме стиче одређени број ЕСПБ бодова, у складу са студијским програмом. Сваки предмет има одређени број ЕСПБ бодова који се утврђује на основу радног оптерећења студента у савлађивању одређеног предмета и применом јединствене методологије високошколске установе за све студијске програме. Успешност студената у савлађивању одређеног предмета континуирано се прати током наставе и изражава се поенима. Максимални број поена које студент може да оствари на предмету је 100. 


Студент стиче поене на предмету кроз рад у настави и испуњавањем предиспитних обавеза (присуство на предавањима, семинарски радови, практична настава,колоквијуми,сценарио за наставни час...) и полагањем испита. Минималан број поена које студент може да стекне испуњавањем предиспитних обавеза током наставе је 30, а максимални 70. Начин стицања и број поена за предвиђене активности у оквиру књиге предмета  преко сајта Установе доступни су студентима. 


Сваки предмет из студијског програма има јасан и, у оквиру књиге предмета, објављен начин стицања поена за сваку предвиђену активност у оквиру предиспитних или испитних обавеза. Увидом у податке може се констатовати висока пролазност студената на свим годинама студија. Од 277 уписаних студената, одустало је од студирања 8 студената, а просечна оцена током студија на нивоу свих година износи 8,30. Висок проценат студената (199) остварило је више од 37 ЕСПБ.


На извођењу студијског програма ангажовано је 40 наставника (10 редовних професора, 10 ванредних професора, 12 доцената и 8 виших наставника вештина), сви запослени са пуним радним временом у Установи. Просечно оптерећење наставника на студијском програму је 3,42 часа недељно. Ниједан наставник нема оптерећење веће од 12 часова недељно.

У извођењу студијског програма ангажована су и 23 сарадника (10 асистената, један сарадник у настави, један виши лектор и 11 лектора), сви запослени у установи са пуним радним временом. Просечно оптерећење сарадника на студијском програму је 8,15 часова недељно.


Установа је доставила потпуну документацију за све наставнике. Увидом у документацију и на основу референци наставника може се констатовати да квалификације наставног особља одговарају њиховим задужењима. Сви подаци су доступни јавности на Интернет страници Факултета. 


Филозофски факултет Универзитета у Новом Саду поседује зграду површине 12.892,71m², у оквиру које је за реализацију наставе Установа обезбедила: 2 амфитеатра, 29 учионица, 11 вежбаоница, 2 компјутерске лабораторије, 3 лабораторије, 4 радионице, 12 просторија за библиотечки фонд, 13 читаоница и 3 сале. Простор са којим Установа располаже довољан је за реализацију наставе и у складу је са потребама образовног процеса и за укупан број од 5479 студената обезбеђено 2,54 м2 по студенту.

Установа је обезбедила 110 кабинета за 351 наставника  и сарадника, укупне површине 1510,80 m². Поред тога, Установа располаже са 6 лабораторија за рад наставног особља, 13 наставничких библиотека  и са 3 просторије за различите намене. За рад ненаставног особља обезбеђени су простори за студентску службу, секретаријат (11 просторија), просторије за студентски парламент, клуб и кантину. Обезбеђене просторије одговарају прописаним нормама за несметан рад како наставног, тако и ненаставног особља на Факултету. 


Из приложене документације види се да Филозофски факултет поседује адекватну и савремену техничку, лабораторијску и другу специфичну опрему која обезбеђује квалитетно извођење наставе на свим студијским програмима. На Филозофском факултету постоји библиотека која броји 550.000 публикација и друге грађе из области друштвено-хуманистичких наука: 260.000 књига и 300.000 свезака периодике. Из многобројног библиотечког фонда Установа је обезбедила 292 библиотечке јединице релевантне за реализацију студијског програма и 175 уџбеника који су доступни студентима на овом студијском програму. Сви обавезни предмети су  покривени литературом (књигама, збиркама, практикумима.., која се налазе у библиотеци или их има у продаји). Од 61 наставног предмета, 41 је покривен уџбеницима предметног наставника. 


Савет Факултета је 2007. године усвојио Правилник о стандардима и поступцима обезбеђења квалитета и самовредновања, као и Смернице стратегије обезбеђивања квалитета рада Филозофског факултета. Факултет је именовао Комисију за обезбеђење кавлитета која броји 26 чланова, међу којима су и два студента.


У циљу спровођења утврђене стратегије Факултет организује студентску евалуацију наставног процеса и оцену квалитета рада наставника. Евалуација се спроводи два пута годишње. Такође се, обавља евалуација органа управљања и ненаставне подршке. Комисија за квалитет прати успешност студената и студирања,  континуирано анализира податке и предлаже нове активности.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT Универзитет у Новом Саду – Филозофски факултет, са седиштем у ул.  DOCVARIABLE ConvertString(Adresa,1,5) \* MERGEFORMAT 

 DOCVARIABLE ConvertString(Sediste,1,5) \* MERGEFORMAT Др Зорана Ђинђића бр. 2, Нови Сад, за студијски програм Основне академске студије ПЕДАГОГИЈА у образовно-научном пољу Друштвено-хуманистичке науке,  област Педагошке и андрагошке науке, испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е

О АКРЕДИТАЦИЈИ студијског програма
Универзитет у Новом Саду – Филозофски факултет, са седиштем у ул.  DOCVARIABLE ConvertString(Adresa,1,5) \* MERGEFORMAT 

 DOCVARIABLE ConvertString(Sediste,1,5) \* MERGEFORMAT Др Зорана Ђинђића бр. 2, Нови Сад, ПИБ: 100237441 DOCVARIABLE PIB \* MERGEFORMAT , Матични број: 08067074, испуниo је стандарде прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма Основне академске студије ПЕДАГОГИЈА у образовно-научном пољу Друштвено-хуманистичке науке,  област Педагошке и андрагошке науке, и то за 75 (седамдесетпет) студената за упис у прву годину у седишту Установе.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

	Број: 612-00-00887/2013-04
Београд, 09.05.2014. године

